open-index/open-wikipedia-markdown huggingface dataset:
பர்னீ சாண்டர்சு

**பெர்ணார்டு சாண்டர்சு (** (பிறப்பு செப்டம்பர்8, 1941) ஒரு அமெரிக்க அரசியல்வாதி ஆவார். 2007 ஆம் ஆண்டிலிருந்து வெர்மான்ட் இன் மேலவை உறுப்பினர் ஆவார். 1991 இலிருந்து 2007 வரை வெர்மான்ட் இன் கீழவை உறுப்பினராக இருந்தார். அமெரிக்க அரசியலில் அதிக ஆண்டுகளாக சுயேச்சையாக இருந்தவர். மக்களாட்சிக் கட்சி கூட்டத்துடன் இணைந்தவர். 2016 ஆம் ஆண்டு மக்களாட்சிக் கட்சியின் ஐக்கிய அமெரிக்காவின் குடியரசுத் தலைவர் வேட்பாளர் தேர்தலில் பங்கு பெற்றார். மீண்டும் 2020 தேர்தலில் பங்குபெறுகிறார்.

## மேற்கோள்கள்

## மேலும் படிக்க
* 
* 
* 
* 

## வெளியிணைப்புகள்

### இணையதளங்கள்
* U.S. Senate website
* Campaign website
* 

### பிற
* 
* 
* Column archive at *[[HuffPost|The Huffington Post]]*
* Issue positions and quotes at On the Issues
* Fact-checking at PolitiFact.com
* 

பகுப்பு:1941 பிறப்புகள்
பகுப்பு:அமெரிக்க சுற்றுச்சூழல் செயற்பாட்டாளர்கள்
பகுப்பு:ஐக்கிய அமெரிக்கப் பெண்ணியவாதிகள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:வாழும் மக்கள்
பகுப்பு:ஆண் பெண்ணியவாதிகள்
பகுப்பு:சிக்காகோ பல்கலைக்கழக முன்னாள் மாணவர்கள்
கிறீன் புக் (திரைப்படம்)

***கிறீன் புக் ()*** 2018 இல் வெளிவந்த அமெரிக்க நகைச்சுவை நாடகத் திரைப்படமாகும். பீட்டர் ஃபேரெல்லி ஆல் இயக்கப்பட்டுள்ளது. செப்டம்பர் 11, 2018 அன்று தொராண்டோ சர்வதேசத் திரைப்படத் திருவிழாவில் வெளிவந்தது. நவம்பர் 16, 2018 அன்று ஐக்கிய அமெரிக்காவில் யுனிவர்சல் ஸ்டுடியோஸ் ஆல் வெளியிடப்பட்டு, $322 மில்லியன் வருவாயினை ஈட்டியது.

இத்திரைப்படம் பல்வேறு விருதுகளை வென்றது. 91ஆவது அகாதமி விருதுகளில் சிறந்த திரைப்படம், சிறந்த அசல் திரைக்கதை, மற்றும் சிறந்த துணை நடிகர் ஆகிய விருதுகளை வென்றது.

## மேலும் பார்க்க
* ஜிம் குரோ சட்டங்கள்

## மேற்கோள்கள்

## மேலும் படிக்க
*  An interview with director Peter Farrelly and composer Kris Bowers about the film's soundtrack.

## வெளியிணைப்புகள்

* 
* 
* 

பகுப்பு:2018 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க நண்பர்கள் பற்றிய திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:ந.ந.ஈ.தி திரைப்படங்கள்
மூன்லைட்டு (2016 திரைப்படம்)

***மூன்லைட்டு ()*** 2016 ஆம் ஆண்டில் வெளிவந்த அமெரிக்க நாடகத் திரைப்படம் ஆகும். பேர்ரி ஜென்கின்சால் எழுதி இயக்கப்பட்டுள்ளது. டிரிவான்டே ரோட்சு, ஆன்டிரே ஹாலந்து, ஜனெல் மொனே, அஷ்டன் சாண்டர்சு, ஜாரெல் ஜெரோம், நயோமீ ஹாரிசு, மகெர்சலா அலி ஆகியோர் நடித்துள்ளனர்.

*மூன்லைட்டு* விமர்சகர்களால் பெரிதும் புகழப்பட்டது. 21 ஆம் நூற்றாண்டின் சிறந்த திரைப்படமாகவும் சிலரால் கருதப்படுகிறது.

இத்திரைப்படம் பல்வேறு விருதுகளை வென்றள்ளது. சிறந்த நாடகத் திரைப்படத்திற்கான கோல்டன் குளோப், சிறந்த திரைப்படத்திற்கான அகாதமி விருது,  சிறந்த துணை நடிகருக்கான அகாதமி விருது சிறந்த தழுவிய திரைக்கதைக்கான அகாதமி விருது ஆகிய விருதுகளை வென்றது.

## மேற்கோள்கள்

## வெளியிணைப்புகள்

* 
* 
* 
* 
* 
* 

பகுப்பு:2016 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:ந.ந.ஈ.தி திரைப்படங்கள்
ஒக்டேவியா சுபென்சர்

**ஒக்டேவியா லெனோரா சுபென்சர் ()** (பிறப்பு மே 25, 1972) சுபென்சர் ஒரு ஐக்கிய அமெரிக்க நடிகை, எழுத்தாளர், மற்றும் தயாரிப்பாளர் ஆவார். ஒரு அகாதமி விருது மற்றும் ஒரு கோல்டன் குளோப் விருது ஐ வென்றுள்ளார்.

## மேற்கோள்கள்

## வெளியிணைப்புகள்

*
*
*

பகுப்பு:1972 பிறப்புகள்
பகுப்பு:ஆப்பிரிக்க அமெரிக்க நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க குரல் நடிகைகள்
பகுப்பு:சிறந்த துணை நடிகைக்கான அகாதமி விருதை வென்றவர்கள்
பகுப்பு:வாழும் மக்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பில்லி கிறிசுடல்

**வில்லியம் எட்வர்டு கிறிசுடல் ()** (பிறப்பு: மார்ச்சு 14, 1948) ஒரு ஐக்கிய அமெரிக்க நடிகர், குரல் நடிகர், நகைச்சுவையாளர், தயாரிப்பாளர், மற்றும் இயக்குநர் ஆவார்.

ஆறு எம்மி விருதுகளையும் மற்றும் ஒரு டோனி விருதினையும் வென்றுள்ளார். அகாதமி விருதுகளை 1990 முதல் 2012 வரை ஒன்பது முறை நடத்தியுள்ளார்.

## புத்தகங்கள்
* 
* 
* 
* 
* 

## மேற்கோள்கள்

## வெளியிணைப்புகள்

* 
*
*Website for Billy Crystal's book ''Still Foolin' 'Em'' 
* 

பகுப்பு:1948 பிறப்புகள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்க ஆண் நகைச்சுவையாளர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்க தொலைக்காட்சி எழுத்தாளர்கள்
பகுப்பு:வாழும் மக்கள்
சசிகலா தானி

**சசிகலா தானி** (Shashikala Dani) இவர் இந்துஸ்தானி இசையில் ஜலதரங்கக் கலைஞர் ஆவார். இவர் ஜலதரங்கம் வாசிக்கும் ஒரு சில இசைக்கலைஞர்களில் ஒருவராக உள்ளார். ஜலதரங்கத்திற்காக அகில இந்திய வானொலியில் தற்போது தரப்படுத்தப்பட்ட ஒரே பெண் நிபுணர் ஆவார். ஜலதரங்கம், ஆர்மோனியம், சித்தார், வயலின், தில்ருபா மற்றும் கைம்முரசு இணை ஆகிய கருவிகளை கச்சேரியில் வாசிப்பது மற்றும் கற்பித்தல் அனுபவமுள்ள பல கருவி கலைஞர் ஆவார். அகில இந்திய வானொலியில் இந்துஸ்தானி மெல்லிசையில் கமகம் வகைக்காக தரப்படுத்தப்பட்ட பாடகர் ஆவார்.

## சுயசரிதை
இந்தியாவின் கர்நாடக மாநிலத்தில் உள்ள தார்வாட் மாவட்டத்தில் உள்ள காலாகாதகி என்ற நகரத்தில் ருக்மிணி மற்றும் தோண்டிபா வாரங் ஆகியோருக்கு சசிகலா பிறந்தார். ஓர் இசைக் குடும்பத்தில் பிறந்த இவர், தனது தந்தை, பண்டிட் டி.ஆர் வாரங்கிடமிருந்து தனது 10 வயதில் இசையினைக் கற்கத் தொடங்கினார். இவருக்கு பல உத்திகள் மற்றும்  இந்துஸ்தானி பாரம்பரிய இசை பாடுவது உட்பட ஆர்மோனியம், சித்தார், கைம்முரசு இணை, வயலின், புல்லாங்குழல், தில்ருபா மற்றும் ஜலதரங்கம்  போன்ற உபகரணங்களில் பயிற்சி பெற அதிர்ஷ்டம் இருந்தது. இவர் தனது 17 வயதில் தனது முதல் பொது நிகழ்ச்சியை வழங்கினார்.

சசிகலா கலையில் இளங்கலைப் பட்டம் பெற்றார். பின்னர், ஹூப்ளியில் குடியேறினார். அங்கு இவர்  டி. எஸ். ஆர் விருது பெற்றவரும், பத்திரிகையாளருமான *லெப்டினன்ட்* சிறீ சுரேந்திர தானியின் மகன் சிறீ அருண் தானியை மணந்தார். இவர்களுக்கு சுக்னன் தானி என்ற ஒரு மகன் இருக்கிறார். இவரும் ஒரு இசைக்கலைஞர் ஆவார். மைசூர் ஸ்டேட் வங்கியில் 33 ஆண்டுகள் பணியாற்றிய பின்னர், இவர் இப்போது ஒரு குறிப்பிடத்தக்க ஜலதரங்கக் கலைஞராக அங்கீகரிக்கப்பட்டுள்ளார். இந்த தனித்துவமான கருவியைப் பாதுகாக்கவும், மேம்படுத்தவும், ஊக்குவிக்கவும் கடுமையாக பாடுபடுகிறார்.

## இசை வாழ்க்கை
குறிப்பாக ஜலதரங்கத்தால் ஈர்க்கப்பட்ட இவர், இந்த கருவியை மையமாகக் கொண்டு தனது பாரம்பரிய இசை வாழ்க்கையை அர்ப்பணிக்கவும் வளர்க்கவும் முடிவு செய்தார். ஜலதரங்கத்தில் அதிக பரிசோதனைகளுக்குப் பிறகு, சசிகலா தனது இசைக்கும் பாணியில் "கயாகி மற்றும் தந்திரகாரி ஆங்ஸ்"  ஆகிய இரண்டையும் ஊக்குவித்துள்ளார். இந்துஸ்தானி இசையின் குவாலியர் கரானா பள்ளியில் பயிற்சி பெற்ற இவர், பல ஆண்டுகளாக பல பாணிகளையும் உருவாக்கியுள்ளார். அவரது சிறப்பு "லயகாரி" என்பதாகும். இவர் தற்போது தனது நிறுவனமான சுவர நாத சங்கீத வித்யாலயாவில் இளம் மற்றும் ஆர்வமுள்ள இசை திறமைகளை வழிநடத்துவதில் ஈடுபட்டுள்ளார்.

## விருதுகள் மற்றும் அங்கீகாரங்கள்

2020இல் கர்நாடக சங்கீத [நிருத்ய அகாதமியின் "கர்நாடக கலாச்சிரி"  என்ற விருது - வழங்கப்பட்டது. <br />
2018இல் [இந்துஸ்தானி இசை|இந்துஸ்தானி மெல்லிசையில்] கமகத்திற்க்கான அகில இந்திய வானொலியின் பிரசார் பாரதி வழங்கிய "பி தரக் கலைஞர்" என்ற அங்கீகாரம் வழங்கப்பட்டது. 
2016இல் வீர ராணி கிட்டூர் சென்னம்மா விருது பெற்றுள்ளர். 
2002இல் ஜலதரங்கத்திற்க்காக அகில இந்திய வானொலியின் பிரசார் பாரதி வழங்கிய "பி தரக் கலைஞர்" என்ற அங்கீகாரம் வழங்கப்பட்டது. 
2009இல் பத்மவிபூசண் முனைவர் கங்குபாய் ஹங்கல் வழங்கிய "கயானா கங்" என்ற வாழ்நாள் சாதனை விருது இவருக்கு வழங்கப்பட்டது. 
1991இல் சென்னையில் தேசிய வங்கிகளுக்கிடையே நடைப்பெற்ற முதல் இசை போட்டியில் வெற்றி பெற்றார். 
கர்நாடக சங்கீத நிருத்யா அகாதமியின்] புலமைப்பரிசிலுக்கு இரண்டு முறை தேர்ந்தெடுக்கப்பட்டுள்ளார்.(1982 மற்றும் 1985) 

## குறிப்புகள்

## வெளி இணைப்புகள்
* Swara Naada Sangeeta Vidyalaya

பகுப்பு:வாழும் மக்கள்
பகுப்பு:1959 பிறப்புகள்
பகுப்பு:இசைக் கலைஞர்கள்
லுபிடா நியாங்கோ

**லுபிடா அமொன்டி நியாங்கோ ()** (, ; ; பிறப்பு 1 மார்ச்சு 1983) ஒரு கென்ய-மெக்சிக்க நடிகை ஆவார். மெக்சிக்கோ நகரில் பிறந்தார், கென்யாவில் வளர்க்கப்பட்டார்.

பிராடுவே அரங்குகளில் சிறுவயதிலேயே நுழைந்தார். இதற்காக ஒரு டோனி விருதிற்கும் பரிந்துரைக்கப்பட்டுள்ளார். மார்வல் திரைப்படம் *[[பிளாக் பான்தர்]]* (2018)  இல் நடித்துள்ளார். இவர் குழந்தைகள் புத்தகம் ஒன்றை எழுதியுள்ளார்.
*[[12 இயர்ஸ் எ சிலேவ்]]* (2013) திரைப்படத்தில் நடித்தற்காக சிறந்த துணை நடிகைக்கான அகாதமி விருதினை வெண்றார். அகாதமி விருதினை முதல் கென்யர் மற்றும் மெக்சிக்கர் இவரே.

## புத்தகங்கள்
* 

## மேற்கோள்கள்

## வெளியிணைப்புகள்

*
*
*

பகுப்பு:1983 பிறப்புகள்
பகுப்பு:சிறந்த துணை நடிகைக்கான அகாதமி விருதை வென்றவர்கள்
பகுப்பு:வாழும் மக்கள்
குசுமலதா

**குசுமலதா அல்லது மாற்றாந்தாய்** என்பது 1951 ஆம் ஆண்டில் வெளியான ஒரு இலங்கை மொழிமாற்றத் தமிழ்த் திரைப்படம் ஆகும். இது 1951 இல் சிங்கள மொழியில் வெளியான *சங்கவுன பிலித்துற* (, *மறைக்கப்பட்ட பதில்*) என்ற திரைப்படத்தில் இருந்து மொழிமாற்றம் செய்யப்பட்டது. பி. ஏ. டபிள்யூ. ஜயமான்ன இதன் இயக்குநர் ஆவார். இவர் தான் முன்னர் தயாரித்த ஒரு வெற்றி நாடகத்தையே பின்னர் திரைப்படமாகத் தயாரித்தார். விக்டர் குரேரா, ருக்மணி தேவி ஆகியோர் நடித்திருந்தனர். முகம்மது கவுஸ் மாஸ்டர் இத்திரைப்படத்துக்கான இசையை வழங்கினார். தென்னிந்தியாவில் அப்போது பிரபலமாகவிருந்த பி. ஹனுமந்தராவ் கதை வசனத்தை மொழிபெயர்த்து பாடல்களையும் எழுதினார். தமிழ்த் திரைப்படம் இலங்கையிலும், தென்னிந்தியாவிலும் திரையிடப்பட்டது.

## நடிகர்கள்
*ருக்மணி தேவி
*விக்டர் குரேரா
*லெடிசியா பீரிஸ்
*எடி ஜெயமன்ன

## பாடல்கள்

## மேற்கோள்கள்

## வெளி இணைப்புகள்

பகுப்பு:இலங்கைத் தமிழ்த் திரைப்படங்கள்
பகுப்பு:சிங்களத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:1951 தமிழ்த் திரைப்படங்கள்
கவிதா பாலகிருட்டிணன்

**கவிதா பாலகிருட்டிணன்** (Kavitha Balakrishnan) (பிறப்பு 1976 சூன் 1) இவர் ஓர் கலை விமர்சகரும், கவிஞரும், சமகால கலை ஆராய்ச்சியாளரும், ஓவியரும் மற்றும் கலைக்காப்பாளாராகவும் உள்ளார். 1998 முதல் 1999 வரை  திருவனந்தபுரம், நுண்கலை கல்லூரியில் கலை வரலாற்றின் விரிவுரையாளராக தனது கற்பித்தல் வாழ்க்கையைத் தொடங்கினார். பின்னர் இவர் திரிப்பூணித்துராவில் உள்ள ஆர்.எல்.வி இசை மற்றும் நுண்கலைக் கல்லூரியிலும், மும்பையில் உள்ள தேசிய உடையலங்கார தொழில்நுட்பக் கல்லூரியில் வருகை தரும் ஆசிரியராக விரிவுரை செய்கிறார். இவர் தற்போது தென்னிந்தியாவிலுள்ள கேரளத்தின் திருச்சூரிலுள்ள நுண்கலைக் கல்லூரி கலை வரலாறு மற்றும் அழகியல் துறையின் விரிவுரையாளராக  உள்ளார்.

## கல்வி வாழ்க்கை
கவிதா 1998 ஆம் ஆண்டில் பரோடா மகாராஜா சாயாஜிராவ் பல்கலைக்கழகத்தில் நுண்கலை வரலாறு மற்றும் அழகியலில் முதுகலைப் பட்டம் பெற்றார். பின்னர் இவர் மலையாள பத்திரிகைகளில் இலக்கியம் சார்ந்த நடைமுறை குறித்த ஒரு ஆய்வறிக்கையைத் தயாரித்தார். இதற்காக கோட்டயம் மகாத்மா காந்தி பல்கலைக்கழகத்தில், 2009 இல் முனைவர் பட்டம் பெற்றார்.

## விருதுகள்
13 வயதில் இவர் ஓவியத்திற்காக சோவியத் நாட்டின் நேரு விருதைப் பெற்றார். இவர் கோடைகாலத்தை கருங்கடலின் கிரிமியன் கடற்கரையில், உக்ரைன் (முன்னாள் சோவியத் ஒன்றியம்) ஆர்டெக்கின் (முகாம்) இடை தேசிய இளம் முன்னோடி முகாமில் கழித்தார்.

2007 ஆம் ஆண்டில் மலையாளத்தில் கலை குறித்த சிறந்த புத்தகத்திற்கான மாநில விருதை  லலிதா கலா அகாதமியிலிருந்து கேரளத்திலே சித்ரகலாயுதே வரதனம் என்ற புத்தகம் வென்றது. 2005 ஆம் ஆண்டில் அவருக்கு எஸ்.பி.டி சாகித்ய புரஸ்காரம் மற்றும் 2007 இல் கவிதைக்கான அய்யப்பன் புரஸ்காரம் ஆகியவை வழங்கப்பட்டுள்ளன.

## குறிப்புகள்

பகுப்பு:இந்தியப் பெண் ஓவியர்கள்
பகுப்பு:1976 பிறப்புகள்
பகுப்பு:வாழும் மக்கள்
ரேணுகா அருண்

**ரேணுகா அருண்** (Renuka Arun)  ஒரு பாரம்பரிய இசை பாடகராகவும் மலையாளம் மற்றும் தெலுங்கில் பின்னணி பாடகராகவும் உள்ளார்.  2017 ஆம் ஆண்டு  தெலுங்கு மொழியில் சிறந்த பின்னணி பாடகருக்கான வளைகுடா-ஆந்திர இசை விருதினை இவர் வென்றுள்ளார்..
ரேணுகா கர்நாடக இசையில் அனுபவம் மிக்கவராவார். 550 க்கும் மேற்பட்ட இசை நிகழ்ச்சிகளை நடத்தி தனது கணக்கில் வரவு வைத்துள்ளார் . இசைப் பயிற்சியினை ரேணுகா தனது 4 வயதிலலேயே தொடங்கினார்.  பலே பலே மொகதிவாய் என்ற தெலுங்குத் திரைப்படத்தில் 'எந்தரோ' என்ற பாடலை பாடியதன் மூலம் இவர் உடனடியாகப் புகழ் பெற்றார்.
கர்நாடக இசை மற்றும் திரைப்படப் பின்னணி பாடல் ஆகியவற்றுக்கும் மேலதிகமாக, ரேணுகா எர்ணாகுளத்தில் உள்ள ஓர் இசை பள்ளியில் இசையைக் கற்பிக்கவும் செய்கிறார். இவர் மாத்ருபூமி என்ற மலையாளச் செய்தித்தாளில் இசை குறித்து  வழக்கமாக கட்டுரைகளையும் எழுதி வருகிறார்..
## ஆரம்பகால வாழ்க்கை & தொழில்
கேரளாவின் எர்ணாகுளத்திலலுள்ள பெரும்பாவூரில் விஜயன் நாயர் மற்றும் பத்மினி தம்பதியர்களுக்கு மகளாக ரேணுகா  பிறந்தார். பெரும்பாவூரில் உள்ள இராணி மேரிப் பள்ளி மற்றும் அனிதா வித்யாலயாவில் தனது ஆரம்பக் கல்வியை முடித்த பின்னர், கொத்தமங்கலம் எம்.ஏ. பொறியியல் கல்லூரியில் பி.டெக் பட்டம் முடித்தார். பெரும்பாவூரைச் சேர்ந்த இசை ஆசிரியர்களான சுசீலா மற்றும் சரோஜா ஆகியோரிடம் நான்கு வயதிலிருந்தே ரேணுகா இசையைப் படிக்கத் தொடங்கினார். 1990 முதல் சந்திரமனை நாராயணன் நம்பூதிரியின் சீடரானார். 1992 இல் பெரும்பாவூரில் உள்ள தர்மசாஸ்தா கோவிலில் தனது இசை நிகழ்ச்சியைத் தொடங்கினார். பின்னர், சென்னையின் பிரபல இசைக்கலைஞர் சீதா நாராயணனின் சீடரானார். கேரள மாநில பள்ளி இளைஞர் விழாவில் பாரம்பரிய இசை மற்றும் மெல்லிசை ஆகிய இரண்டிலும் முதலிடம் பெற்றார். சென்னை மியூசிக் அகாதமியில் கர்நாடக இசையைப் பாடி வருகிறார்.  இவர் மத்திய அரசின் உதவித்தொகை பெற்றுள்ளார். தற்போது இவர் ஒரு தகவல் தொழில் நுட்ப நிபுணராக பணிபுரிகிறார். ரேணுகா 7 ஆம் வகுப்பு படிக்கும்போதே தனது முதல் இசை நிகழ்ச்சியை நடத்தினார்.. 
## தொழில்
உலக புகழ்பெற்ற இசைக்கலைஞர் யானியின் தீவிர ரசிகரான ரேணுகா, பிரபல இசைக்கலைஞர் எம்.எசு.சுப்புலட்சுமி அவர்களின் முன்னிலையில் பல முறை பாடியுள்ளார். கேரளாவில் ஒருங்கிணைவு இசை காட்சிகளில் ரேணுகா ஒரு வழக்கமான பங்களிப்பாளராக இருந்தார்.  பிளமெங்கோ நடனக் கலைஞர் பெட்டினாவின் இணைவு இசைக் குழுவிலும் இவர் ஈடுபட்டார். இவர் கடந்த 30 ஆண்டுகளாக சந்திரமனை நாராயணன் நம்பூதிரியின் கீழ் இசை கற்று வருகிறார்.  மேட்டனூரின் சென்டை மற்றும் கருணாமூர்த்தியின் தவில், பெட்டினாவின் பிளமிங்கோ நடனம் மற்றும் அக்கீம் லூத்தின் கஜோன் ஆகியவற்றிலும் இவர் இணைந்து பாடியுள்ளார் என்பதன் மூலம் ரேணுகாவின் குரலின் நுட்பம் எடுத்துக்காட்டுகிறது. ரேணுகா திரையுலகிலும் பல இணைவு இசை நிகழ்ச்சிகள் மற்றும் இசைத் தொகுப்புகளையும் வெளியிட்டுள்ளார். பிரபல இசையமைப்பாளர் கோபி சுந்தரின் இசையிலும் பாடல்கள் பாடியுள்ளர்.
இசைக்கலைஞர் பெரும்பாவூர் ஜி. இரவீந்திரநாத் இவரது உறவினராவார். இவர் இசையமைத்த பாடல்களுக்காக இளைஞர் விழாவில் கௌரவிக்கப்பட்டுள்ளார். இவரின் கணவர் அருண் செர்த்தலாவைச் சேர்ந்த மென்பொருள் பொறியாளர் ஆவார்.

## குறிப்புகள்

## வெளி இணைப்புகள்

* Renuka Arun  on m3db.com

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:பாடகர்கள்
இசாங்கோ எலும்பு

பாராகோர்ட் எனும் பெல்சியம் நாட்டைச்சேர்ந்த நிலவியலாளர், 1960 ஆம் ஆண்டில் காங்கோ நாட்டின் இசாங்கோ பகுதியில் செம்லிக்கி ஆற்றங்கரையில், பபூன் குரங்கின் காலெலும்பினை கண்டெடுத்தார்.  20000-18000 பொமுவைச்சேர்ந்த இந்த எலும்பின் மீது, இரண்டின் வாய்ப்பாடு, பகா எண்களின் சிறு தொகுப்பு, பத்தின் வாய்ப்பாடு ஆகியவை அக்கால மாந்தர்களால் கோடுகளைக்கொண்டு குறிப்பிடப்பட்டிருந்தது.  இதனால் இது கணக்கில் முன்னேறிய மாந்தர்களால் உருவாக்கப்பட்டுள்ளது என கருதப்படுகிறது. இந்த எலும்பானது பெல்சியம் நாட்டின் புரூசெல்சு நகரில் உள்ள அருங்காட்சியத்தில் காட்சிப்படுத்தப்பட்டுள்ளது.

## மேற்கோள்கள்

பகுப்பு:அறிவியல் கருத்துப்படிமங்கள்
பகுப்பு:எலும்பு பொருட்கள்
பிலிம்ப்டன் 322

1921 ஆம் ஆண்டு எட்கர் பேங்சு எனும் பழம்பொருள் தேடுபவரால் ஈராக்கில் 1800 பொமுவைச் சேர்ந்த பிலிம்ப்டன் 322 எனும் பாபிலோனிய கணக்குக் களிமண்தட்டு ஆப்பெழுத்து ஆவணம் ஒன்று  கண்டுபிடிக்கப்பட்டது.  அறுபதின்ம இலக்க முறைமையை அடிப்படையாகக் கொண்ட இந்த ஆவணத்தில், இயற்கணிதம் பற்றியான விரிவான அட்டவணை ஒன்று இருக்கிறது.  பித்தாகரசு எனும் கிரேக்க கணக்கு வல்லுனர் பின்னாளில், 570 பொமுவில் கண்டுபிடித்த க2 + ச2 = ட2 எனும் பிதோகரசு விதி என்பதைப்பற்றி பிலிம்ப்டன்-322 களிமண்தட்டிலேயே  குறிப்பிடப்பட்டுள்ளதானது வியப்பிலும் வியப்பு.

## மேற்கோள்கள்

பகுப்பு:பாபிலோனியக் கணிதவியல்
ஆன்ட்டிகித்தீரா பொறிமுறை

**ஆன்ட்டிகித்தீரா பொறிமுறை** (/<span style="border-bottom:1px dotted"><span title="/ˌ/: secondary stress follows">ˌ</span><span title="/æ/: 'a' in 'bad'">æ</span><span title="'n' in 'nigh'">n</span><span title="'t' in 'tie'">t</span><span title="/ɪ/: 'i' in 'kit'">ɪ</span><span title="'k' in 'kind'">k</span><span title="/ɪ/: 'i' in 'kit'">ɪ</span><span title="/ˈ/: primary stress follows">ˈ</span><span title="/θ/: 'th' in 'thigh'">θ</span><span title="/iː/: 'ee' in 'fleece'">iː</span><span title="'r' in 'rye'">r</span><span title="/ə/: 'a' in 'about'">ə</span></span>/ ***ANT'''-i-ki-'''THEER'''-ə''</small> or <span class="IPA nopopups noexcerpt">[[விக்கிப்பீடியா:ஆங்கில ஒலிப்புக் குறிகள்|/<span style="border-bottom:1px dotted"><span title="/ˌ/: secondary stress follows">ˌ</span><span title="/æ/: 'a' in 'bad'">æ</span><span title="'n' in 'nigh'">n</span><span title="'t' in 'tie'">t</span><span title="/ɪ/: 'i' in 'kit'">ɪ</span><span title="/ˈ/: primary stress follows">ˈ</span><span title="'k' in 'kind'">k</span><span title="/ɪ/: 'i' in 'kit'">ɪ</span><span title="/θ/: 'th' in 'thigh'">θ</span><span title="/ə/: 'a' in 'about'">ə</span><span title="'r' in 'rye'">r</span><span title="/ə/: 'a' in 'about'">ə</span></span>/]]</span> <small title="English pronunciation respelling">***ANT**-i-**KITH*'-ə-rə*) என்பது பண்டைய கிரேக்கத்தில் நாட்காட்டிகளைக் கணிக்கும் பொருட்டு வானியல் நிலைகளையும் கிரகணங்களையும் ஆராயவும் இன்னபிற வானியல் ஆய்வுகளுக்கும் பயன்படுத்தப்பட்ட ஒரு தொடர்முறை ஆகும்.  மேலும் கணிப்பொறியும் சூரியக் குடும்ப மாதிரியும் ஆகும். மேலும் இது ஒலிம்பிக் விளையாட்டைப் போன்றதொரு விளையாட்டு போட்டிகளுக்கான பண்டைக்கால ஒலிம்பிக் விளையாட்டு போட்டிகளின் நான்காண்டு-கால சுழற்சியைக் கண்காணிக்கவும் பயன்படுத்தப்பட்டது.

1900 ஆம் ஆண்டு, கிரேக்கத்தைச் சேர்ந்த ஆன்டிகைதேரா எனும் தீவின் அருகில் ஆழ்நீர் தாவிகள் மற்றும் கப்பல் படை அதிகாரிகரிகள் கடலுக்கடியில் கண்டெடுத்த பல உரோமானிய கலைப்பொருள்களுள் கடலரித்து நைந்த நிலையில் வெண்கலத்தினாலான பல பல் தட்டுருளிகள் கொண்ட கடிகாரம் போன்ற ஒரு பொருளையும் கண்டனர்.  200-100 பொமுவில் கிரேக்கர்களால் உருவாக்கப்பட்ட இந்தக் கருவியானது, ஞாயிறு மற்றும் நிலவின் இருப்பிடத்தை கணிக்கவும், நிலவின் சுழற்சி நிலையை அறியவும், கிரகணங்களை அறியவும், எகிப்திய நாள்காட்டியின் படி 30 நாட்கள் கொண்ட திங்கள்களை கணக்கிடவும், 120 ஆண்டிற்கான ராசி நிலையும், பிற கோள்களின் நிலையையும் கணக்கிடவும், ஒன்றுக்கொன்று பிணைக்கப்பட்ட பல பல் தட்டுருளிகளின் சுற்றுதலால் கணிக்கப்பட்டு கடிகாரத்தில் இருப்பதுகோல் வட்ட எண் முகப்பில், முட்கள் வாயிலாக காட்டிடும்படியாக அமைக்கப்பட்டிருந்தது.  16 ஆம் நூற்றாண்டில் ஏற்பட்ட விசைமுறை (ஒப்புமை) கணினித் தொழில் புரட்சிக்கு 1800 ஆண்டுகளுக்கு முன்பே இத்தனை சிக்கலான கணகுகளுடன் இந்த கருவியானது உருவாக்கப்பட்டிருந்ததால், இது ஞாலத்தின் முதல் விசைமுறை (ஒப்புமை) கணினியாக கருதப்படுகிறது.

## குறிப்புகள்

பகுப்பு:பண்டைய கிரேக்க வானியல்
பகுப்பு:பண்டைய கிரேக்க அறிவியல்
பகுப்பு:வானியற் கருவிகள்
பாசுகலைன்

1652 ஆம் ஆண்டில், பிரான்சு நாட்டைச் சேர்ந்த பிலேசு பாசுகல் எனும் அறிஞர், பற்கள் கொண்ட தட்டுருளிகளை பயன்படுத்தி கூட்டல், கழித்தல் ஆகிய கணக்குச் செயல்களை செய்திடும் பாசுகலைன் எனும் கருவி ஒன்றை வடிவமைத்தார்.  200 பொமுவில் உருவாக்கப்பட ஆன்டிகைதேரா கருவியானது விசைமுறை வாயிலாக சில கணக்குகள் செய்யவல்லக் கருவியாக இருந்தாலும், பொதுமுறைக் கணக்குகளான கூட்டல் கழித்தல் ஆகியவற்றை செய்யவல்லதக பாசுகலைன் இருந்ததால் இது ஞாலத்தின் முதல் விசைமுறைக் கணக்கிடும் கருவியாக கருதப்படுகிறது. அதுபோல 1621 ஆம் ஆண்டு வில்ஃகெம் இசுகிகார்ட் எனும் செர்மானியர் உருவாக்கியிருந்த அரத்தமேட்டிக்கம் ஓர்கானம் எனும் கருவியானது ஒரு எண்ணும் கருவியாக மட்டுமே இருந்தது. பிரான்சு நாட்டின் பெரும் செல்வந்தரான பிலேசின் தந்தையான எடியெனெ பாசுகல், ஒரு வழக்கறிஞராகவும் வரிவசூலிக்கும் அதிகாரியாகவும் இருந்தார்.  தன் தந்தை பேற்கொள்ளும் கணக்குகளுக்கு உதவியாக பிலேசு பாசுகல், இந்த பாசுகலைன் கணக்கிடும் கருவியை அவரது பதினெட்டாவது அகவையில் உருவாக்கினார்.  கூட்டப்படத் தேவையான எண்களை பாசுகலைனின் முகப்பிலுள்ள 5 முதல் 8 தட்டுறுளிகளை, அவைகளின் விளிம்பில் பொறிக்கப்பட்டுள்ள 0-9 எண்களை சுழற்றி உள்ளீடு அளிக்கலாம்.   பாசுகலைனின் எளிய வடிவமைப்பை பின்பற்றி கால்குமீட்டர், அடியேட்டர், கோல்டன் செம் ஆடிங் மெசின், லைட்னிங் ஆடிங் மெசின் போன்ற பல கூட்டல்-கழித்தல் கருவிகள் தயாரிக்கப்பட்டன.

## மேற்கோள்கள்

பகுப்பு:பிரெஞ்சு கண்டுபிடிப்புகள்
அரித்மோமீட்டர்

**அரித்மோமீட்டர்** (*Arithmometer* அல்லது *Arithmomètre*) என்பது அலுவலக சூழலில் நாள்தோறும் பயன்படுத்தக்கூடிய அளவுக்கு வலிமையானதும் நம்பகமானதுமான முதலாவது எண்ணிம இயந்திரக் கணிப்பான் ஆகும். இந்தக் கணிப்பானால் இரண்டு எண்களை நேரடியாகக் கூட்டி கழிக்கவும், நீண்ட பெருக்கல், வகுத்தல்களையும் திறம்பட செய்ய முடியும்.

1820-இல் பிரான்சைச் சேர்ந்த தாமசு டி கோல்மர் அரித்மோமீட்டர் எனும் இந்தக் கணக்கிடும் விசைமுறைக் கருவியை வடிவமைத்துக் காப்புரிமை பெற்றார். இது 1851 இல் முதன் முதலாக உருவாக்கப்பட்டு 1915 வரை தொடர்ந்தது. வணிகரீதியாக வெற்றிபெற்ற முதல் பொறிமுறைக் கணிப்பான் ஆகும். அதன் உறுதியான வடிவமைப்பு, நம்பகத்தன்மை, துல்லியம் ஆகிய பண்புகள் ஒரு வலுவான நற்பெயரை அதற்குக் கொடுத்தது. அத்துடன் 19 ஆம் நூற்றாண்டின் இரண்டாம் பாதியில் நடந்த மனிதக் கணினிகளில் இருந்து கணக்கிடும் இயந்திரங்களுக்கு நகர்வதில் இது முக்கிய பங்காற்றியது.

1857 ஆம் ஆண்டில், அமெரிக்க ஒன்றியத்தைச் சேர்ந்த தாமசு இல் என்பவர் எண்-விசைப்பலகையை, பயனர்-இடைமுகமாகக் கொண்ட, இம்ப்ரூவ்ட் அரித்மோமீட்டர் எனும் கணிப்பான் கருவியை வடிவமைத்தார்.  இதன் தொடர்சியாக லியனார்ட் நூட்சு(1858), சோசப் அலெக்சான்டர்(1864), பெர்டிரிக் அர்சுபெர்கர்(1866), கில்பெர்ட் சாப்லின்(1870), டேவிட் கரோல்(1876) ஆகியோரும் அமெரிக்க ஒன்றியத்தில் அரித்மோமீட்டரை ஒத்த கணக்கிடும் கருவிகளை வடிவமைக்கலாயினர்.

## இவற்றையும் படிக்க
*வித்தியாசப் பொறி
*பாசுகலைன்
*நழுவு சட்டம்
*சியூசு1 (கணினி)

## மேற்கோள்கள்

## வெளி இணைப்புகள்
*
* Arithmometre.org – Main page – Complete history and model information
* Arithmometre.org – Clones – List of arithmometer clone manufacturers
* ami19.org – A great site for patents and articles on 19th century mechanical calculators
* Making the Arithmometer count – An in-depth study of the machine
* Rechenmaschinen-Illustrated – A large display of mechanical calculators
* How the Arithmometer Works A detailed animation describing the design and workings of the arithmometer calculator.

பகுப்பு:1820 கண்டுபிடிப்புகள்
பகுப்பு:கணிதக் கருவிகள்
டாபுலேட்டிங் மெசின்

1890 ஆம் ஆண்டில், அமெரிக்க ஒன்றியத்தைச் சேர்ந்த எர்மன் ஓலரித் எனும் அறிஞர், அந்த ஆண்டிற்கான மக்கள்தொகை கணக்கெடுப்புகளை அட்டவணைப்படுத்திட, டாபுலேட்டிங் மெசின், எனும் மின்விசைமுறைக் கருவி ஒன்றை வடிவமைத்தார்.  இதில், துளை-அட்டைகளில் ஏற்றப்பட்டிருக்கும்  தரவுகளை, நேர்த்தியாகப் படித்திடும் மின்காந்த விசைமுறை கருவி ஒன்றை வடிவமைத்திருந்தார்.  பின்நாட்களில் இங்கிலாந்து, செர்மனி, உருசியா போன்ற நாடுகளிலும் மக்கள்தொகை கணக்கெடுப்பிற்காக இந்த கருவி பயன்படுத்தப்பட்டது.  இவர் உருவாக்கிய ‘டாபுலேட்டிங் மெசின் கம்பெனி’ எனும் நிறுவனம்தான் பின்நாட்களில் ஐபியெம் எனும் பெரும் கணினி நிறுவனமாக உருவெடுத்தது.

## மேற்கோள்கள்
 

பகுப்பு:அமெரிக்கக் கண்டுபிடிப்புகள்
சியூசு1 (கணினி)

1938 ஆம் ஆண்டில், செர்மனியைச் சேர்ந்த கொன்ராடு சியூசு எனும் அறிஞர், **சியூசு1**(Z1) எனும் விசைமுறைக் கணக்கிடும் கருவியை வடிவமைத்தார். இக்கணக்கிடும் கருவியானது, 22 பிட்டு அகலம் கொண்ட மிதவைப்புள்ளி எண்களை கையாண்டிடும் இருமை எண் வடிவமைப்பும் சிறு நிரலாக்க வசதியும் கொண்ட விசைமுறைக் கணக்கிடும் கருவியாக இருந்தது. எண்களை ஒன்றன்பின் ஒன்றாக கூட்டிடவும் கழித்திடவும் பெருக்கிடவும் வகுத்திடவும் இதில் வசதிகள் இருந்தன.  இதனுள் 64 என்களை சேமிக்கவல்ல நினைவகமும் இருந்தது. 35 மிமி ஞெகிழிப்படலத்தில் பதிக்கப்பட்ட கணக்கிடுவதற்கான நிரலின் கட்டளைகள் இக்கருவியால் படிக்கப்பட்டு இயக்கப்பட்டன.  30000 உலோகப் பகுதிகளும் 1 டன் எடை கொண்ட கருவியக இது இருந்தது.  கடிகார அதிர்வலை உருவாக்கிட இதனுள் ஒரு மின்னோட்டி இருந்தது.  சான் வான் நோய்மான் பின்னாட்களின் கட்டமைத்துப் புகழ்பெறச்செய்த நிரல்தேக்கிக் கணினிமாதிரியை ஒத்தே இருந்தது சியூசு1இன் வடிவமைப்பு.  1944 ஆம் ஆண்டு, பார்ப்போர் நடந்துகொண்டிருந்த காலத்தில் பெர்லினின் மீது பிரித்தன் மேற்கொண்ட குண்டுபொழிவில் இவரது குடியிருப்பும் அதற்குள் இருந்த சியூசு1 கருவியும் அதன் செயல்திட்ட வரைபடங்களும் சிதைந்துபோயின. பின்னர் சீமென்சு எனும் நிறுவனத்தின் பண உதவியில் 1989 ஆம் அண்டு, இரண்டு கோடி ரூபாய் செலவில் இக்கருவியை சில உதவியாளர்களுடன் இணைந்து மீட்டுருவாக்கினார்.

## மேற்கோள்கள்

பகுப்பு:கணினி வகைகள்
நீர் ஒருங்கிணைப்பி

1936 ஆம் ஆண்டில், சோவியத் ஒன்றியத்தைச் (உருசியா) சேர்ந்த விலாடிமிர் லுக்கியனோவ் எனும் அறிஞர், கன்னாடி குழாய்களால் செய்யப்பட்டு நீரின் பாய்வு மற்றும் அழுத்தத்தை பயன்படுத்தி இந்தக்ராத்தர் யாத்ராவ்பியிசுகி (நீர் ஒருங்கிணைப்பி) எனும் கணினி ஒன்றை உருவாக்கியிருந்தார். பைஞ்சுதைகளில் ஏற்படும் விரிசல்களுக்கு காரணமாக இருக்கும் உள் வெப்பத்தை கணக்கிடப் பயன்படும் பகுதி-வகையீட்டுச்-சமன்பாடுகளுக்கு தீர்வுகாணும் கணினியாக இக்கணினி.  இக்கணினியானது பாய்ம ஏரண மற்றும் பாய்ம விசையியல் விதிகளை அடிப்படையாகக் கொண்டு அமைக்கப்பட்டிருந்தது.  பகுதி-வகையீட்டுச்-சமன்பாடுகளுக்கு தீர்வுகாணும் ஞாலத்தின் முதன்முதல் கணினி இதுவே.  விலாடிமிர் லுக்கியனோவ், முதலில் இதனை ஒரு ஓரலகு கருவியாக வடிவமைத்து பின்னர் பன்னலகு கணக்கிடும் கருவியாக மெருகேற்றினார்.  உருசியாவின் கணக்கிடும் கருவிகள் நிறுவனம், இதனை உருவாக்கி அந்நாட்டில் 1970 வரை பயன்பாட்டில் இருந்தது.

## மேற்கோள்கள்

பகுப்பு:கணினி வகைகள்
டார்பிடோ டேட்டா கணினி

1938 ஆம் ஆண்டில் அமெரிக்க ஒன்றியத்தின், போர்தடவாளங்க அமைவனம் எனும் கப்பற்படையின் படைக்கலன் பிரிவானது, நீர்மூழ்கிக்கப்பல் படைக்காக நீர்மூழ்கி ஏவுகணைகளை துல்லியமாக ஏவித் தாக்கிடுவதற்குத் தேவையான கோணம் மற்றும் வேகம் போன்ற காரணிகளை கணித்திட டார்பிடோ டேட்டா கணினி (டிடிசி) எனும் மின்விசைக் கணினியை, படைக்கலன் நிறுவனமும் அர்மா நிறுவனமும் ஃபோர்ட் நிறுவனமும் இணைந்து உருவாக்கினர்.  இதனுள் கோணம் கண்டுபிடிப்பதற்கும் இலக்கு-நிலையை தொடர்வதற்கும் சுழிதிசைகாட்டி மற்றும் நீர்மூழ்கிக்கப்பலின் வேகம் காட்டி ஆகிய கருவிகளுடன் இந்தக் கணினியானது இணைக்கப்பட வேண்டியிருந்தது.

பகுப்பு:கணினி வகைகள்
போம்பே

**போம்பே** (*Bombe*) என்பது இரண்டாம் உலகப் போர்க் காலத்தில் நாட்சி செருமனியின் எனிக்மா எனும் விசைமுறைக் கருவிகளின் இரகசியச் செய்திகளைப் புரிந்துகொள்ள உதவுவதற்காக பிரித்தானியக் குறியாக்கவியலாளர்களினால் பயன்படுத்தப்பட்ட ஒரு மின்னியந்திரக் கருவி ஆகும். அமெரிக்கக் கடற்படை, அமெரிக்கத் தரைப்படை ஆகியன பின்னர் தங்கள் சொந்தக் கருவிகளை பிரித்தானிய செயல்பாட்டு விபரக்குறிப்புக்கு ஏற்ப தயாரித்தன, இருப்பினும் அவற்றின் வடிவமைப்புகள் போலந்து, பிரித்தானிய பொம்பேக்களுடன் வேறுபட்டிருந்தன.

போலந்தில் மரியான் ரெசெவ்சுக்கி என்பவரால் வடிவமைக்கப்பட்ட "போம்பா" எனப் பெயரிடப்பட்ட இவ்வகையான கருவி செருமனிய இரகசியக் குறியீடுகளைக் கண்டறிய முன்னர் ஏழாண்டுகளாகப் பயன்படுத்தப்பட்டு வந்தது. இக்கருவியின் அடிப்படையிலேயே பிரித்தானிய "போம்பே" கருவி 1939 ஆம் ஆண்டில் அலன் டூரிங் என்பவரால் பிளெட்சிலி பார்க் என்ற இடத்தில் உருவாக்கப்பட்டது. 1940-இல் கோர்டன் வெல்ச்மன் என்பவர் இதற்கான புதிய வடிவத்தை உருவாக்கினார். இதற்கான பொறியியல் வடிவமைப்பு மற்றும் கட்டுமானத்தை அரோல்ட் கீன் என்பவர் தயாரித்தார். முதலாவது போம்பே "விக்டரி" என்ற குறியீட்டுப் பெயருடன் 1940 மார்ச்சில் நிறுவப்பட்டது. இதன் இரண்டாவது பதிப்பு (*ஆக்னெசு*) 1940 ஆகத்தில் வெளியிடப்பட்டது. 

பல்வேறு செருமனிய இராணுவத் தொலைத்தொடர்புப் பிணையங்களில் உள்ள எனிக்மா கருவிகளின் நாளாந்த அமைப்புகளைக் கண்டறிய போம்பே வடிவமைக்கப்பட்டது. 

## மேற்கோள்கள்

## உசாத்துணைகள்

*  New updated edition of * with an *addendum'' consisting of a 1986 paper written by Welchman that corrects his misapprehensions in the 1982 edition.
* 
* 
* 
* 
* 
* 

## வெளி இணைப்புகள்

* A bombe simulator (in Javascript)
* Museum of Learning - Bombe: The Challenge Of The Four Rotor Enigma Machine
* Enigma and the Turing Bombe by N. Shaylor, 17 April 1997. Includes a simulator (a Java applet and C)
* Dayton Codebreakers — documentary on the US Navy's Bombe; information on Desch, personnel of the US Naval Computing Machine Laboratory.
* A bombe simulator using Flash that aims to be close to the real thing.
* Breaking German Navy Ciphers - The U534 Enigma M4 messages: Cracked with a Turing Bombe software

பகுப்பு:மறையீட்டியல்
பகுப்பு:இரண்டாம் உலகப் போர்
பகுப்பு:கணினிகள்
பகுப்பு:ஆங்கிலேயக் கண்டுபிடிப்புகள்
அபயா கிரன்மயி

**அபயா கிரன்மயி** (Abhaya Hiranmayi) (பிறப்பு: 1989 மே 24) இவர் ஓர் இந்திய பின்னணி பாடகராவார். இவர் பல பாடல்களைப் பதிவு செய்துள்ளார். மலையாள மற்றும் தெலுங்கு மொழிகளில் திரைப்பட இசைக்கு பின்னணிக் குரலை வழங்கியுள்ளார்.

## ஆரம்பகால வாழ்க்கை மற்றும் கல்வி
திருவனந்தபுரத்தில் பிறந்த கிரன்மயி இசையில் முறையான பயிற்சியை மேற்கொள்ளவில்லை, என்றாலும், இசையில் முதுகலை பட்டதாரியும் மற்றும் பேராசிரியருமான நெய்யாற்றிங்கரை எம். கே. மோகனச்சந்திரனின் சீடரான இவரது தாய் இலத்திகாவிடமிருந்து இசையின் அடிப்படைகளை கற்றுக்கொண்டார். சுவாதி திருநாள் இசைக் கல்லூரியின் பேராசிரியரான இவரது சிறிய தந்தை நடத்திய இசைப் பாடங்களை கேட்டு மேலும் இசை அறிவைப் வளர்த்துக் கொண்டார். இவரின் தந்தை ஜி. மோகன், தூர்தர்ஷன் கேந்திரத்தின் நிகழ்ச்சிநிரல் தயாரிப்பாளராக இருந்தார்.

கிரன்மயி திருவனந்தபுரத்தில் வளர்ந்தார். அங்கு இவர் கார்மல் பள்ளியில் தனது ஆரம்பக் கல்வியைப் பயின்றார். கல்லூரியில் பொறியியல் படித்து வந்த இவர் இசையை ஒரு தொழிலாகத் தொடர படிப்பை கைவிட்டார்.

## தொழில்
கிரண்மயி 2014 ஆம் ஆண்டில் தனது தொழில் வாழ்க்கையைத் தொடங்கினார். முதலில் மலையாளத் திரைப்படப் பாடல்களுக்கு பின்னணி குரல் கொடுத்தார் . ஒரு சுவாகிலி பேச்சுவழக்கில் காப்பு குரல்களை வழங்குவதன் மூலம், பெயரிடப்பட்ட படத்தின் 'நகு பெண்டா, நகு தகா' என்ற பாடல் மூலம் அறிமுகமானார்.  அதைத் தொடர்ந்து திலீப் - மம்தா மோகன்தாஸ் நடித்த டூ கண்ட்ரீசு என்ற திரைப்படத்தில் இடம் பெற்ற  'தானே தானே', என்ற பாடலுக்கு இசையமைப்பாளர் கோபி சுந்தர் இவரது குரலை பாடலுக்கு இடையே பயன்படுத்தினார். அதே ஆண்டு வெளிவந்த தெலுங்குத் திரைப்படமான 'மல்லி மல்லி இதி ராணி ரோஜு' என்ற திரைப்படத்திர்காக 'சோதி ஜிந்தகி' என்ற பாடலை இவர் பாடினார்.  2016 ஆம் ஆண்டில், ஜேம்ஸ் & ஆலிஸ் இயக்கத்தில் வெளியான படத்திற்காக பாடகர் கார்த்திக்குடன் இணைந்து 'மழையேயே மழையே' என்ற காதல் பாடலைப் பாடினார். அதைத் தொடர்ந்து மறைந்த தீபன் இயக்கிய சத்யாவும், அடுத்த ஆண்டில், கோயிகோடிற்கான ஒரு பாடலான கோழிக்கோடு என்ற பாடல் மற்றும் கோபி சுந்தரின் இசையில் வெளியான 'குடலோச்சனா' என்ற படத்திற்கான பாடல் போன்றவை. பாடலில் சிறந்து விளங்குவதற்காக ஆசியாவிசன் விருதினை முதன் முதலில் பெற்றார்.

## குறிப்புகள்

## வெளி இணைப்புகள்
* 

பகுப்பு:மலையாளத் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:1989 பிறப்புகள்
பச்சக் குதிர

***பச்சக் குதிர*** (  பச்சை குதிரை ) என்பது 2006 ஆம் ஆண்டு வெளிவந்த தமிழ் நகைச்சுவை திரைப்படம் ஆகும்.

இத்திரைப்படம் ( ஆர். பார்த்திபன் ) எழுதி இயக்கிய நாடகத் திரைப்படம் ஆகும். இப்படத்தில் பார்த்திபன், நமீதாவும் ஆகியோர் முக்கிய வேடங்களில் நடித்தனர். இந்தப்படம் 14 ஏப்ரல் 2006 அன்று எதிர்மறையான விமர்சனங்களுக்கு வெளியிடப்பட்டது.

## கதைச் சுருக்கம்
பச்சமுத்து ( ஆர். பார்த்திபன் ) சென்னையில் ஒரு சேரிப் பகுதியை ஆளுகிறார். அவர் ஒரு வக்கிரம் நிறைந்த மனிதராக உள்ளார். தனது சொந்த தாயை ஒரு அடிமைத் தொழிலாளி போல நடத்துகிறார். பணத்திற்காக எந்தவிதமான கொடூர செயலை செய்யவும் துணிந்தவராக உள்ளார்.

ஒரு நாள் அவர் ஒரு திருமண நிகழ்விடத்திற்கு செல்கிறார். அங்கு பணக்காரர் மற்றும் அழகாக இருக்கும் மணமகள் பூவு ( நமிதா ) தனது ஆடைகளை அகற்றுவதை காண்கிறார். அவளை முற்றிலும் நிர்வாணமாகப் பார்த்தபின், அவளுடன் ஏதேனும் வழியில் உடலுறவு கொள்ள ஆசைகொள்கிறார். அதற்கு திருமணமே சிறந்த வழியென உணர்கிறார். அவர் மணமகனை அடித்து, அங்குள்ளவர்களை சமாதானப்படுத்தி, இறுதியில் ஏழைப் பெண்ணை மணக்கிறார். அவருடன் சேரி திரும்பியதும், அவரது தாயும் பிற பெண்களும் பூவுவின் அழகைப் பாராட்டுகின்றனர்.

ஒரு நாள் பச்சை இறந்துவிட்டதாக நடித்து காலனி மக்களின் விசுவாசத்தை சோதிக்க முடிவு செய்கிறார். ஆனால் அந்த இடத்திலுள்ள அவரது தாயைத் தவிர மற்ற அனைத்து மக்களும் அவரது மரணத்தை கொண்டாடுவதைக் கண்டு அவர் அதிர்ச்சியடைகிறார். இது அவரை முற்றிலும் மாற்றுகிறது.

பச்சை தனது வழிகளை கைவிட்டு, இரக்கமற்ற பணக்காரர்களின் கும்பலை உதைக்கின்றார். கிராம மக்கள் பச்சையைக் கொண்டாடுகிறார்கள்.

## நடிகர்கள்
* ஆர் பார்த்திபன் - பச்சமுத்து
* பூவுவாக நமீதா 
* மாறன் - பச்சமுத்துவின் நண்பர்
* லதா ராவ் - வடிவு
* ராஜ்கமல் - பூவுவை மணக்கவிருந்த மணமகன்
* காதல் தண்டபாணி - வட்டிக்கடைக்காரன்
* வினோத் ராஜ் - தலைமை ஆசிரியர்
* டி.பி. கஜேந்திரன் - வழக்கறிஞர் வரதராஜன்
* லியாகத் அலிகான் 
* சித்ரா லட்சுமணன் - மேயரின் தனிப்பட்ட உதவியாளர் (ரிப்பன் கட்டிடம்)
* ஜி. வி. சுதாகர் நாயுடு  - கலப்பட உணவுப் பொருட்களை உற்பத்தி செய்யும் ஜி.வி.
* ஜோதி லட்சுமி 
* போண்டா மணி - போண்டா

## ஒலிப்பதிவு
ஒலிப்பதிவு சபேஷ்-முரளி இசையமைத்தது.

* தலைமேல தூக்குறோம் - அரவிந்த் 
* சரசா லோகா - கார்த்திக், சின்மாயி, சுசித்ரா 
* சங்கு தராய் - ஆர்.பார்த்திபன் 
* பொட்டு வெச்சி - ஸ்ரீராம், மகாதி 
* பச்சயா பச்சயா - மாலதி, ஸ்ரீராம்

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2006 தமிழ்த் திரைப்படங்கள்
பகுப்பு:பார்த்திபன் நடித்த திரைப்படங்கள்
பகுப்பு:நமிதா நடித்த திரைப்படங்கள்
ராஜ்கமல்

**ராஜ்கமல் என்பவர்** ஒரு இந்திய நடிகர் ஆவார். இவர் தமிழ் திரைப்படங்கள் மற்றும் தொலைக்காட்சித் தொடர்களில் பணியாற்றியுள்ளார். தொலைக்காட்சி சீரியல்கள் மூலம் நடிகராக முன்னேற்றம் *[[கண்ட பின்னர்]], [[சண்டிக் குதிரை]]* (2016), *[[மேல்நாட்டு மருமகன்]]* (2018) உள்ளிட்ட படங்களில் பணியாற்றியுள்ளார்.

## தொழில்
1985 ஆம் ஆண்டு இயக்குனரின் இயக்குநர் கே.பாலசந்தர் *[[சிந்து பைரவி (திரைப்படம்)|சிந்து பைரவி]]* திரைப்படத்திற்கு பிறகு, அதன் தொடர்ச்சியாக இருந்த *சஹானா* என்ற தொலைக்காட்சி தொடரில் நடிகராக ராஜ்கமலை அறிமுகப்படுத்தினார். பின்னர் 2000 களில் கவிதலயா புரொடக்ஷன்ஸ் தயாரித்த மேலும் பதினொரு தொடர்களுக்கு இயக்குனருடன் ஒத்துழைத்தார். 2006 ஆம் ஆண்டில், ராஜ்கமல், ஜோடி நம்பர் ஒன் என்ற ஸ்டார் விஜய் நடத்திய நடன ரியாலிட்டி நிகழ்ச்சியின் தொடக்கத் தொடரில், அவரது மனைவி லதா ராவ் உடன் பங்கேற்றார். பின்னர் வெங்கட் பிரபுவின் *[[சரோஜா (திரைப்படம்)|சரோஜா]]* (2008) இல் "ஆஜா மேரி சோனியே" பாடலில் தனது மனைவியுடன் தோன்றினார். 2007 ஆம் ஆண்டில், ராஜ்கமல் ஒரு திரைப்பட ரசிகர் சங்க விருதை வென்றார்.

2014 ஆம் ஆண்டில், கே.எஸ்.ரவிக்குமாரின் இயக்கத்தில் வெளிவந்த *[[லிங்கா]]* திரைப்படத்தில் வங்கி பாதுகாப்பு அதிகாரியாக ராஜ்கமல் தோன்றினார். திரை சோதனையில் வெற்றிகரமாக தேர்ச்சி பெற்ற அவர், ரஜினிகாந்த் மற்றும் அனுஷ்கா ஷெட்டி ஆகியோருடன் ஹைதராபாத்தில் நான்கு நாட்களில் படத்திற்காக படப்பிடிப்பில் இருந்தார். 2015 ஆம் ஆண்டின் பிற்பகுதியில் *மேல்னட்டு மருமகனில்* கையெழுத்திட்ட பிறகு திரைப்பட வாய்ப்புகளைத் தேடுவதற்காக ராஜ்கமல் தனது தொலைக்காட்சி வாழ்க்கையை நிறுத்தினார். முன்னணி நடிகராக அவரது முதல் நாடக வெளியீடு இருப்பினும் காதல் நாடக படமான *[[சண்டிகுதிரை]]* எனும் படத்தில் (2016) அவர் அறிமுக நடிகையான மனாசா என்பவரோடு  நடித்தார். தொழில்நுட்பத்தின் அச்சுறுத்தலை அடிப்படையாகக் கொண்ட இந்தப் படம் இருந்தது. *[[மேல்நாட்டு மருமகன்]]* (2018) இல், வெளிநாட்டுப் பெண்ணை திருமணம் செய்து கொள்ள வேண்டும் என்ற லட்சியத்தைக் கொண்ட மகாபலிபுரத்தில் சுற்றுலா வழிகாட்டியின் பாத்திரத்தை ராஜ்கமல் நடித்தார்.

## தனிப்பட்ட வாழ்க்கை
ராஜ்கமல் சக தொலைக்காட்சி நடிகையான லதா ராவை திருமணம் செய்து கொண்டார். இவர்களுக்கு லாரா மற்றும் ராகா என்ற இரண்டு மகள்கள் உள்ளனர்.

## திரைப்பட வரலாறு

### தொலைக்காட்சி

### திரைப்படங்கள்

## குறிப்புகள்

பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டு நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:வாழும் மக்கள்
வைசாலி சமந்த்

thumb|வைசாலி சமந்த்
**வைசாலி சமந்த்** (Vaishali Samant) இவர் ஓர் இந்திய இசை அமைப்பாளரும், பாடலாசிரியரும் மற்றும் பின்னணி பாடகியுமாவார். இவர் மராத்தித் திரைப்படம் மற்றும் இசைத் துறையில் பணியாற்றியதற்காக பிரபலமாக அறியப்படுகிறார். தொலைக்காட்சி நிகழ்ச்சிகளில் ஒளிபரப்பப்படும் மெய்நிகர் பாடும் போட்டி நிகழ்ச்சிகளில் நடுவராகவும் இருக்கிறார். இவர் பெங்காலி, குஜராத்தி, போஜ்புரி, அசாமி, தமிழ் மற்றும் தெலுங்கு மொழிகளில் பாடியுள்ளார். இவர் மராத்தியில் மட்டும் 2000 பாடல்களுக்கு மேல் பாடியுள்ளார். இவரது "ஐகா தாஜிபா", " கோம்பாடி பாலாலி ", "நாட் குலா" மற்றும் "துர்ச்சியா ரனாத்" போன்ற பிரபலமான பாடல்கள் பெரிய வெற்றியைப் பெற்றன. மேலும் இவர் ஏ. ஆர். ரகுமான், விஜு ஷா மற்றும் தபூ மாலிக் போன்ற இசை இயக்குனர்களுக்காகவும் இவர் பாடியுள்ளார். "கொம்படி படாலி" என்ற மிகவும் பிரபலமான மராத்தி பாடல் இவரது அனைத்து இசை நிகழ்சிகளிலும் பாடுமாறு கேட்டுக்கொள்ளப்படுகிறார்.

## இசைப் பயிற்சி
வைசாலி சமந்த் தனக்கு 8 வயதாக இருந்தபோது சாதனை படைத்த நாட்டிய சங்கீத நிபுணர் ஜோத்சனா மொகைல் என்பவரின் கீழ் இசையைக் கற்கத் தொடங்கினார். பின்னர், கட்டி மற்றும் சிறீ ஜெயந்த் தாதர் ஆகியோரிடமிருந்து 5 ஆண்டுகள் இந்திய பாரம்பரிய இசையில் முறையான பயிற்சி பெற்றார். அதன்பிறகு, குரு பண்டிட் மனோகர் சிமோத்திடமிருந்து சர்வதேச இசையுடன் இந்திய பாரம்பரிய இசையை கலக்கும் நுட்பத்தை கற்றுக் கொண்டார்.

## தொழில்
சமந்தின் *ஐகா தாஜிபா* என்ற முதல் பாடல் இந்தியா முழுவதும் பரபரப்பை ஏற்படுத்தியது. லகான், தால் & சத்யா போன்ற பாலிவுட் திரைப்படங்களில் ஏ. ஆர். ரகுமான் போன்ற இசையமைப்பாளர்களுக்காக இவர் பாடியுள்ளார். விஜு ஷா, தபூ மாலிக் போன்ற பாலிவுட் இசை இயக்குனர்களுக்காகவும் இவர் பாடியுள்ளார். மேலும் பாலிவுட் படங்களான *பத்மசிறீ லாலு பிரசாத் யாதவ், கேர்ல்பிரெண்ட், எயிட், மலமால் வீக்லி, துஜே மேரி கசம், சேத்னா, தில் ஜோ பீ கஹே, டிராஃபிக் சிக்னல், கஹூன் கே ... பியார் ஹைசாம்கு, மிர்ச்* போன்றத் திரைப்படங்களில் பாடல்களுக்காகவும் இவர் பாடியுள்ளார். ஏ. ஆர். ரகுமான் இசையமைத்த சத்யா என்ற திரைப்படத்தில் இடம் பெற்ற *சல்கா ரே* என்ற இவரது பாடல் மிகவும் பிரபலமானது. இவர் 2004 இல் சிங்கப்பூரின் எம்டிவி ஆசியா இசை விருதுகளை வென்றுள்ளார்.

*லகான் (2001), கைஸ் கஹூன் கே பியார் ஹை (2003), மஜா நாவ் சிவாஜி (2016 ), கிரண் குல்கர்னி Vs கிரண் குல்கர்னி* (2016) திரைப்பட இசைத் தொகுப்பின் ஒரு பகுதியாகவும் இருந்தார். 2017இல் சுபாஷ் கோர்படேவின் கர்ப் என்ற படம், மற்றும் என். லேகர் என்பவர் இயக்கிய மராத்தி நாடக திரைப்படமான சாந்த் பிரிதிச்சா ஆகியவற்றுடன் இவர் தொடர்புடையவர். திரைப்படங்களுக்கு பாடுவதைத் தவிர, இந்தி இசைத் தொகுப்பிலும் வைசாலி பணியாற்றி வருகிறார். இவர் சமீபத்தில் தனது சமீபத்திய பாடலான குங்குனி தூப் என்ற பாடலை யூடியூப்பில் காணொளிக் காட்சியாக வெளியிட்டுள்ளார்.

## கௌரவங்கள்
2017 ஆம் ஆண்டில் அம்பர்நாத் மராத்தித் திரைப்பட விழாவில் கட்பாத் கோந்தல் சிறந்த பெண் பாடகியாக பரிந்துரைக்கப்பட்டார்.

## குறிப்புகள்

## வெளி இணைப்புகள்
* 

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:மராத்தியர்கள்
பகுப்பு:வாழும் மக்கள்
வினோத் ராஜ் (தமிழ்த்திரைப்பட நடிகர்)

**வினோத் ராஜ்** (இறந்தார் 31 டிசம்பர் 2017) ஒரு இந்திய திரைப்பட நடிகர். இவர் தமிழ் படங்களில் பணியாற்றியுள்ளார். முன்னணி இந்திய நடிகர் விக்ரமின் தந்தையாகவும் புகழ் பெற்றவர்.

## தொழில்
வினோத் ராஜ் நடிகராக இருந்தும், பிரபலமாக ஆகவில்லை. பெரும்பாலும் சிறிய துணை வேடங்களிலும் தொலைக்காட்சி சீரியல்களிலும் நடித்துள்ளனர். *[[கில்லி (திரைப்படம்)|கில்லி]]* (2004) இல் திரிஷாவின் தந்தையாக தோன்றியதற்காகவும், சுசி கணேசனின் *[[கந்தசாமி (திரைப்படம்)|காந்தசாமி]]* (2009) படத்தில் *[[கில்லி (திரைப்படம்)|கில்லி]]* திரைப்படத்தில்  நடித்ததற்காகவும் பிரபலமானார்.

## தனிப்பட்ட வாழ்க்கை
வினோத் ராஜ் தமிழ் மொழி பேசும் கிறிஸ்தவ குடும்பத்தில் பிறந்தார். ஜான் ஆல்பர்ட் விக்டர் என்பது இவருடைய இயற்பெயர். இவர் தமிழ்நாடு பரமகுடியைப் பூர்வீகமாகக் கொண்டவர். அவர் துணை சேகரிப்பாளரான ராஜேஸ்வரியை மணந்தார். இராஜேஸ்வரியின் சகோதரர் தியாகராஜன் தமிழ் திரையுலகில்  இயக்குநர்-நடிகராக இருந்தார்; அவரது மகன், நடிகர் பிரசாந்த், இவரது மருமகன். விக்ரம், விக்ரமின் மகன் துருவ் என மூன்று தலைமுறையும் தமிழ் திரையுலகில் நடிகராக உள்ளனர். வினோத்தின் இளைய மகன் அரவிந்த் ஐக்கிய அரபு எமிரேட் துபாயில் வசிக்கிறார். இவர் 2008 ஆம் ஆண்டு *[[சரோஜா (திரைப்படம்)|சரோஜா]]* திரைப்படத்தில் வில்லனாக அறிமுகமானார், ஆனால் இறுதியில் அது இடம்பெறவில்லை. அவர் இப்போது படங்களில் நடிப்பதில் தீவிர முயற்சியை மேற்கொண்டு வருகிறார், மேலும் பல பிரபலமான இயக்குநர்கள் மற்றும் தமிழ் மற்றும் மலையாளத் திரைப்படத் தொழில்களின் தயாரிப்பாளர்களுடன் கையெழுத்திடும் பணியில் ஈடுபட்டுள்ளார். வினோத்துக்கு அனிதா என்றொரு மகள் உள்ளார்.

## இறப்பு
வினோத் ராஜ் 31 டிசம்பர் 2017 அன்று சென்னை மகாபலிபுரத்தில் உள்ள அவரது வீட்டில் மாரடைப்பால் இறந்தார். அவர் கீழ்பாக்கம் கல்லறையில் அடக்கம் செய்யப்பட்டார்.

## குறிப்பிடத்தக்க திரைப்படங்கள்

* *[[மலையூர் மம்பட்டியான்]]* (1983) 
* *[[கில்லி (திரைப்படம்)|கில்லி]]* (2004) 
* *[[திருப்பாச்சி (திரைப்படம்)|திருப்பாச்சி]]* (2005) 
* *[[தம்பி (2006 திரைப்படம்)|தம்பி]]* (2006) 
* *[[திருட்டுப் பயலே]]* (2006) 
* *[[பச்சக் குதிர]]* (2006) 
* *[[மச்சக்காரன்]]* (2007) 
* *[[கந்தசாமி (திரைப்படம்)|கந்தசாமி]]* (2009) 
* *[[அகம் புறம்]]* (2010)

## குறிப்புகள்

## வெளி இணைப்புகள்

பகுப்பு:2017 இறப்புகள்
பகுப்பு:தமிழ்நாட்டு நடிகர்கள்
பகுப்பு:இந்தியத் தமிழர்
பகுப்பு:தமிழ்த் திரைப்பட நடிகர்கள்
ஹியூகோ (திரைப்படம்)

***ஹியூகோ ()*** 2011 இல் வெளிவந்த ஒரு அமெரிக்க நாடகத் திரைப்படம் ஆகும். இத்திரைப்படம் மார்ட்டின் ஸ்கோர்செசி ஆல் தயாரித்து இயக்கப்பட்டது, 1930கள் பாரீசில் நடக்குமாறு எடுக்கப்பட்டுள்ளது. 

இத்திரைப்படம்  11 ஆசுக்கர் விருதுகளுக்கு பரிந்துரைக்கப்பட்டது. (சிறந்த திரைப்படத்திற்கான அகாதமி விருதினையும் சேர்த்து). ஐந்து ஆசுக்கர் விருதுகளை வென்றது: சிறந்த ஒளிப்பதிவு, சிறந்த தயாரிப்பு, சிறந்த இசை கலக்கல், சிறந்த இசை இயக்கம், மற்றும் சிறந்த திரை வண்ணங்கள். இது மட்டுமள்ளாமல் பரிந்துரைக்கப்பட்ட எட்டு பாப்தா விருதுகளில் இரண்டை வென்றது. இத்திரைப்படம் பாக்ஸ் ஆபிஸ் குண்டுகளில் ஒன்றாகும். $160 மில்லியன் செலவில் தயாரிக்கப்பட்ட இத்திரைப்படம், வெறும் $185 மில்லியன் வருவாயினை ஈட்டியது.

## மேற்கோள்கள்

## வெளியிணைப்புகள்

* 
* 
* 
* 
* 
* 

பகுப்பு:அமெரிக்க முப்பரிமாணத் திரைப்படங்கள்
பகுப்பு:2011 ஆங்கிலத் திரைப்படங்கள்
பகுப்பு:அமெரிக்க நாவல்களை அடிப்படையாகக் கொண்ட திரைப்படங்கள்
பகுப்பு:பாரமவுண்ட் பிக்சர்ஸ் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:அமெரிக்கத் திரைப்படங்கள்
உலக சமாதானம் (நூல்)

பகுப்பு:வேதாத்திரி பதிப்பக நூல்கள்வேதாத்திரி மகரிஷி அவர்கள் 1957ல் 'உலக சமாதானம்' என்னும் நூல் ஒன்றை வெளியிட்டார். மனிதகுலம் அமைதியாக வாழ ஏற்ற கருத்துகளையும் சாதனை முறைகளையும் இந்த நூல் விளக்குகிறது 

இந்த நூல் உலகசமாதாத்திற்கான ஓர் திட்டமாகும்.இந்த திட்டம் உலக சமாதானத்திற்கான பல்வேறு சாத்தியக்கூறுகளையும், படிப்படியாக செயல்படுத்தப்பட வேண்டிய நடைமுறைகள், கூட்டுறவு செயல்பாடுகள் குறித்தும் விவரிக்கிறது.நூலுக்கு சிறப்புரை எழுதியது பரஞ்சோதி மகான்.

## நூல் சிறப்பு
வேதாத்திரி மகரிஷி அவர்கள் தனது 46 ஆம் வயதில் உலக *அமைதிக்காக 'உலக சமாதானம்* (World peace) என்ற 200 பாடல்கள் கொண்ட நூலை எழுதி 1957ல் வெளியிட்டார். இந்த நூலானது தமிழ் மற்றும் ஆங்கிலம் வழிப் பாடத்திட்டமாக்கப்பட்டு இன்று பல கல்லூரிகளில் உயர்கல்விக்கு வித்திட்டு இருக்கிறது. இவர் தனது  வாழ்நாள் இறுதிவரை உழைத்து வெற்றி பெற்றார். இன்று பல பல்கலைக்கழகங்களில் பட்டப்படிப்பு,மேல்பட்டப்படிப்பு, ஆராய்ச்சிப் படிப்பில் பலர் ஈடுபட்டு வருகின்றனர்.

## சான்றுகள்
*வேதாத்திரி மகரிஷி அவர்கள் எழுதிய "வேதாத்திரியம்" மற்றும் "உலக சமாதானம்" என்ற புத்தகங்கள்.

*வேதாத்திரிய கல்வி நிறுவனம்

## இவற்றையும் காண்க
*வேதாத்திரி மகரிஷியின் பொன்மொழிகள் 5000 (நூல்)
*கடவுளும் கருமையமும் (நூல்)
*உண்மை நிலை விளக்கம் (நூல்)
*அருளருவி பகுதி 2 (நூல்)
*வேதாத்திரியம்
*அறிவுத் திருக்கோவில்

## வெளி இணைப்புகள்
அறிவு திருக்கோவிலின் அதிகாரப்பூர்வ இணையதளம்
## மேற்கோள்கள்
இரங்கநாயகி ராஜகோபாலன்

[thumb| [கலைமாமணி விருது|கலைமாமணி வீணை திருமதி. இரங்கநாயகி ராஜகோபாலன் ]]
**இரங்கநாயகி ராஜகோபாலன்** (Ranganayaki Rajagopalan) (பிறப்பு: 1932 மே 3- இறப்பு: 2018 செப்டம்பர் 20 )  இவர் ஓர் கலைமாமணி விருது பெற்ற வீணை இசைக்கலைஞராவார். கருநாடக இசைக்காக இவர் ஆற்றிய பங்கிற்காக இந்தியக் குடியரசுத்தலைவரால் சங்கீத நாடக அகாதமி விருதினையும் பெற்றுள்ளார்.

## ஆரம்பகால வாழ்க்கை
தமிழ்நாட்டின் பூங்குளத்தில் 1932 இல் பிறந்த இரங்கநாயகி ராஜகோபாலன் மறைந்த வீணை இசைக் கலைஞர் சங்கீத கலாநிதி காரைகுடி சாம்பசிவ ஐயரின் மூத்த சீடர்களில் ஒருவராவார். 1952 ஆம் ஆண்டில் சங்கீத நாடக அகாதமி கூட்டாளர் விருதை வென்ற முதலாவது இசைக்கலைஞர் சாம்பசிவ ஐயர் ஆவார். இசை, நடனம், நாடகத்திற்கு இந்தியாவில் சங்கீத நாடக அகாதமியில் வழங்கப்படும் மிக உயரிய விருது இதுவாகும் . இரங்கநாயகி தனது இரண்டு வயதிலேயே காரைகுடி சாம்பசிவ ஐயரிடம் பயிற்சி மேற்கொண்டார். வீணையில் தனது குருவிடமிருந்து இருபத்தைந்து ஆண்டுகளுக்கும் மேலாக பயிற்சி பெற்றார். 1958 இல் சாம்பசிவ ஐயர் இறக்கும் வரை கடுமையான குருகுல முறையில் பயிற்சியினைப் பெற்றார்.

## தொழில்
இவரது முதல் இசை நிகழ்ச்சி சென்னையில் உள்ள இந்திய தேசிய காங்கிரசு கட்டிடத்திற்கு நிதி பெறுவதற்காக நடத்தப்பட்டது. காரைகுடியைச் சேர்ந்த மூத்த காங்கிரசுகாரர் சுப்பிரமணியத்தின் தலைமையின் கீழ் காரைகுடியில் இந்த நிகழ்ச்சி நடைபெற்றது. 1940 ஆம் ஆண்டில் எட்டு வயதாக இருந்தபோது .அனைத்திந்திய வானொலி ஒலிபரப்பில் தொடங்கி, இவர் தனது குருவுடன் அவரது அனைத்து இசை நிகழ்ச்சிகளிலும் பங்கேற்றுள்ளார். பதினொரு வயதிலிருந்தே இவர் சுயாதீனமான பாடல்களைக் கொடுக்கத் தொடங்கினார். இந்தியாவிலும் வெளிநாட்டிலும் நூற்றுக்கணக்கான பாடல்களை இவர் வழங்கியுள்ளார். 1970 ஆம் ஆண்டில், சென்னை, மியூசிக் அகாதமியால் சிறந்த வீணைக் கலைஞராகத் தேர்ந்தெடுக்கப்பட்ட ரங்கநாயகி தனது குருவின் பாரம்பரிய பாணியை கடைபிடித்ததற்காக பாராட்டப்படுகிறார். 1978 மற்றும் 1988க்கு இடையில் சென்னை மியூசிக் அகாதமி மூலம் வீணை வகுப்புகளை மேற்கொண்டார். 1993 ஆம் ஆண்டில் அமெரிக்காவின் ஆம்ஹெர்ஸ்ட் பல்கலைக்கழகத்தில்  மாணவர்களுக்காக இவர் வீணை வகுப்புகளை நடத்தினார். 
  
## விருதுகள் மற்றும் கௌரவங்கள்
1952 ஆம் ஆண்டில், சென்னை மியூசிக் அகாதமியின் (பொதுவாக மியூசிக் அகாதமி என்று அழைக்கப்படுகிறது) 26வது வெள்ளி விழா கொண்டாட்டங்களுக்கு தனது குரு சாம்பசிவ ஐயருடன் இசை நிகழ்ச்சியினை நடத்தினார். மேலும் சென்னையின் முன்னாள் ஆளுநரான சிறீ பிரகாசாவால்  வெள்ளி கலசம் இவருக்கு பரிசாக வழங்கப்பட்டது. 1970ஆம் ஆண்டில், மியூசிக் அகாதமியால் சிறந்த வீணைக் கலைஞராக இவர் தேர்ந்தெடுக்கப்பட்டார். இந்த விழாவில் அப்போதைய மைசூர் ஆளுநர் தர்ம வீரர் மூலம் இவருக்கு வீணை பரிசளிக்கப்பட்டது. 1979 ஆம் ஆண்டில், அப்போதைய தமிழக முதல்வர் எம். ஜி. ராமச்சந்திரன்  "கலைமாமணி" என்ற பட்டத்தை இவருக்கு வழங்கினார். 1984 சனவரி 26, அன்று, பாலசுப்பிரமணிய சபையின் ஆதரவுடன் நடத்தப்பட்ட ஒரு பாராட்டு விழாவில் தமிழ்நாடு இயல் இசை நாடக மன்றம் (1979) மற்றும் சிறீமதி [ருக்மிணி தேவி அருண்டேல் [[(1984) ஆகியோரால் "வீணை விசாரதா" என்ற பட்டம் வழங்கப்பட்டது. . திருமதி. ரங்கநாயகி ராஜகோபாலன் கர்நாடக கருவி இசையில் ஆற்றிய பங்களிப்புக்காக [சங்கீத நாடக அகாதமி வழங்கிய சங்கீத நாடக அகாதமி விருது|சங்கீத நாடக அகாதமி விருதினைப்]] பெற்றுள்ளார்.

இவரது தொகுப்பு யுனெஸ்கோ பாரம்பரிய இசைத் தொகுப்பின் ஒரு பகுதியாகும்.

## குறிப்புகள்

பகுப்பு:2018 இறப்புகள்
பகுப்பு:1932 பிறப்புகள்
பகுப்பு:வீணை இசைக் கலைஞர்கள்
ஞானக் களஞ்சியம் பகுதி 1 (நூல்)

பகுப்பு:வேதாத்திரி பதிப்பக நூல்கள்ஞானக் களஞ்சியம் எனும் நூல் மெய்ஞான கவிதைகளை உள்ளடக்கியது. இந்நூல் வேதாத்திரி மகரிஷி அவர்களால் எழுதப்பட்ட கவிதைகளின் தொகுப்பு ஆகும்.

முதல் பதிப்பு ஆகஸ்ட் 14 ம் தேதி 1991 ம் ஆண்டு வேதாத்திரி மகரிஷியின் 81 வது பிறந்த நாள் விழாவில் வேதாத்திரி பதிப்பகத்தால் வெளியிடப்பட்டது. மொத்தம் 1019 கவிதைகளை உள்ளடக்கியது

இந்நூலில் மறைபொருளாக உள்ள உயிர்நிலை, அறிவு, மனம், இறைநிலை ஆகியவை குறித்த கவிதைகள் காணப்படுகிறது.

## இவற்றையும் காண்க
*வேதாத்திரி மகரிஷியின் பொன்மொழிகள் 5000 (நூல்)
*கடவுளும் கருமையமும் (நூல்)
*உண்மை நிலை விளக்கம் (நூல்)
*அருளருவி பகுதி 2 (நூல்)
*உலக சமாதானம் (நூல்)
*அருள்தந்தையின் நகைச்சுவையுணர்வு (நூல்)
## மேற்கோள்கள்
தீரஜ்லால் காந்தி தொழில்நுட்ப கல்லூரி

**தீரஜ்லால் காந்தி தொழில்நுட்பக் கல்லூரி** அண்ணா பல்கலைக்கழகத்தின் இணைவுக் கல்லூரிகளில் ஒன்று. இது சேலம் மாவட்டம் ,ஓமலூர் வட்டம்,சிக்கனம்பட்டியில் உள்ளது.

## படிப்புகள்
இக்கல்லூரியில் பின்வரும் படிப்புகள் வழங்கப்பட்டு வருகின்றன.
# கணினி அறிவியல் பொறியியல்
# இயந்திரப் பொறியியல்
# மின்னணு பொறியியல்
# கட்டடப் பொறியியல்
# வேளாண் பொறியியல்

## மேற்கோள்கள்

பகுப்பு:சேலம் மாவட்ட பல்கலைக்கழகங்களும் கல்லூரிகளும்
ஜெயந்தி குமரேஷ்

**ஜெயந்தி குமரேஷ்** (Jayanthi Kumaresh) இந்தியாவின் வீணைக் கலைஞர்களில் ஒருவராவார். ஜெயந்தி ஆறு தலைமுறைகளாக கர்நாடக இசைக்கலைஞர்களாக உள்ள பரம்பரையில் இருந்து வருகிறார்.

## ஆரம்ப வாழ்க்கை
ஜெயந்தி தனது 3 வயதிலிருந்து சரசுவதி வீணையை இசைக்கத் தொடங்கினார். இவரின் தாயார் லால்குடி ராஜலட்சுமி முதல் ஆசிரியராக இருந்தார். பின்னர் இவர் தனது தாய்வழி அத்தையான பத்மாவதி அனந்தகோபாலன் என்பவரிடம் வீணையைக் கற்றுக் கொண்டார். வீணை மேதையான, சுந்தரம் பாலச்சந்தரிடமிருந்து வீணையைக் கற்றுக் கொள்வதற்கும் அவருடன் நிகழ்ச்சியை நிகழ்த்துவதற்கும் ஒரு அரிய வாய்ப்பையும் இவர் பெற்றார். ஜெயந்தி வித்வான் குமரேஷ் ராஜகோபாலன் என்பவரை மணந்தார். பிரபல வயலின் கலைஞர்களான கணேஷ் மற்றும் குமரேஷ் சகோதரர்களில் குமரேஷ் ராஜகோபாலன் இளையவராவார். ஜெயந்தி புகழ்பெற்ற வயலின் கலைஞர் சிறீ லால்குடி ஜெயராமனின் மருமகளாவார்.

## நிகழ்ச்சிகள்
முனைவர் ஜெயந்தி இந்தியாவில் சவாய் காந்தர்வ் மகோத்சம், காண சரசுவதி சமரா, குவாலியர் இசை விழா போன்ற பல மதிப்புமிக்க விழாக்களில் தனது இசை நிகழ்ச்சிகளை நிகழ்த்தியுள்ளார். சான் பிரான்சிஸ்கோ ஜாஸ் விழா, தர்பார் இசைத் திருவிழா, குயின்சுலாந்து இசை விழா, டார்வின் இசை விழா, அடிலெய்ட் இசை விழா மற்றும் ஐக்கிய நாடுகள் அவை, நியூயார்க், பல்லேடியம், இந்தியானா, தியேட்டர் தி லா வில்லே, பாரிஸ், வடமேற்கு நாட்டுப்புற விழா, சியாட்டில் போன்ற அனைத்துலக விழாக்களிலும் நிகழ்ச்சிகளை நிகழ்த்தியுள்ளார்.

ஒருங்கிணைப்பாளராக கைம்முரசு இணை மேதையான உஸ்தாத் சாகீர் உசேன், வயலின் மேதை சிறீ ஆர். குமரேஷ், புல்லாங்குழல் மேதை ரோனு மஜும்தார், இந்துஸ்தானி வயலின் கலைஞர் கலா ராம்நாத், கர்நாடக இசைக்கலைஞர்கள் அருணா சாய்ராம், பாம்பே ஜெயஸ்ரீ, சுதா ரகுநாதன் போன்ற மேதைகளுடன் தனது நிகழ்ச்சியினை நிகழ்த்தியுள்ளார். ஒரு ஆராய்ச்சியாளராக, இவர் "சரசுவதி வீணையின் பாணிகள் மற்றும் வாசிக்கும் நுட்பங்கள்" குறித்த தனது பணிக்காக முனைவர் பட்டம் பெற்றுள்ளார். உலகம் முழுவதும் பட்டறைகள் மற்றும் விரிவுரைகளை நடத்துகிறார்.

இவர் இந்திய தேசிய இசைக்குழுவை நிறுவியுள்ளார். அதில் இந்தியாவின் வளமான இசை மற்றும் கலாச்சார பாரம்பரியத்தை பிரதிநிதித்துவப்படுத்தும் கர்நாடக மற்றும் இந்துஸ்தானி வகைகளைச் சேர்ந்த கலைஞர்கள் குழு ஒன்று ஒரே பதாகையின் கீழ் வந்து இந்திய பாரம்பரிய இசையை வெளிப்படுத்துகிறார்கள்.

"மர்மமான இருமை"  என்ற இசைத்தொகுப்பை இவர் இயற்றி வெளியிட்டுள்ளார். இது சரசுவதி வீணை என்ற ஒரே கருவியின் மூலம் எளிய மற்றும் சிக்கலான சுயத்தின் பல பரிமாண பிரதிபலிப்பாகும். கலைஞர் ஏழு வெவ்வேறு வீணை தடங்களை வாசித்திருக்கிறார். இந்த இசைத்தொகுப்பு அதன் வகைகளில் ஒன்றாகும்.

## விருதுகள்
மகாராஜபுரம் சந்தானம் நினைவு விருது இவருக்கு 2004இல் வழங்கப்பட்டது.
2010இல் காஞ்சி சங்கர மடம்: வீணை நாத மணி என்ற பட்டத்தை வழங்கியது. 
2018இல் இந்திரா சிவசைலம் நினைவு பதக்கம் பெற்றுள்ளார். 
2018: லண்டனில் விஸ்வ கலா ரத்னா என்ற பட்டம் பெற்றுள்ளார். 
சென்னை மியூசிக் அகாதமி மூலம் 990, 1992, 2000, 2002, 2012, 2015, 2016, 2017, 2018, 2019 ஆகிய ஆண்டுகளில்: "வீணைக்கான விருது" பெற்றுள்ளார். 
2019இல் புது தில்லி பாரதிய வித்யா பவன் என்ற அமைப்பின் மூலம் "சங்கீத சிகார் சம்மன்" பட்டம் வழங்கப்பட்டது.

## குறிப்புகள்

பகுப்பு:வாழும் மக்கள்
பகுப்பு:கருநாடக இசை வீணைக் கலைஞர்கள்